open-index/open-wikipedia-markdown huggingface dataset:
Marka Rundt

**Marka Rundt** er Trondheims eldste og største turrenn. Løypa er ca. 40&nbsp;km lang, og går gjennom store deler av Bymarka. For en del år siden var det tradisjon å arrangere Studentfemmila som var vinterens kraftprøve. Rennet er åpent for alle, med både konkurranseklasse og trimklasse, og går i klassisk stil.

Marka Rundt arrangeres av NTNUI Langrenn og Vestbyen IL.

## Løypa
Fram til 2013 gikk starten er på jordet ved Vullumsgården, rett bak Byåsen Butikksenter og målgang ved Vestbyen Idrettshus. Løypa var drøyt 40&nbsp;km i kupert terreng og total stigning var ca 870 m. Det var drikkestasjoner i Tømmerdalen (6&nbsp;km) Klokktjern (13&nbsp;km og 34&nbsp;km) og Skogly (24&nbsp;km). De siste årene var det i tillegg vært spurtpris på Vintervassmyra (10&nbsp;km) og Skogly.

Fra og med 2016 har Marka Rundt startet i Granåsen. Løypa følger likevel stort sett den gamle traseen.

I 2022 og 2023 startet Marka Rundt i Nilsbyen. Løypa følger likevel stort sett den gamle traseen.

Løypebeskrivelse:

## Fra Nilsbyen til Fjellsetermyra
Etter starten i Nilsbyen Skiskytterarena går løypa direkte til Klokktjønna hvor det finnes løypas første drikkestasjon og **spurtprisen (3km)** for de aller raskeste. Like etter tar løypa til høyre mot Lian og stiger jevnt oppover opp til Fjellsetermyra hvor løypa krysser Fjellseterveien (8 km).

## Fra Fjellsetermyra til Tømmerdalen
Etter kryssingen av Fjellseterveien tar løypa ned de friske nedkjøringene i Akebakken til Baklidammen. Nedenfor Baklidammen tar løypa brått til venstre og følger Åengløypa opp mot Geitfjellet. Deretter bærer det ned krappe bakker til sørenden av Nydammen (ca 220 moh). Herfra går det igjen oppover forbi rennets andre drikkestasjon, i Tømmerdalen (17km).

## Fra Tømmerdalen til Klokktjern
Fra Tømmerdal følger løypa Gamle Bynesvei opp til Svahylla. Deretter sklir man ned til Klefstadmyra og stiger de siste bakkene opp mot Vintervatnet, blant annet den beryktete Briksellia. På Vintervassmyra er rennets høyeste punkt (21km, 410 moh). Fra Vintervannsmyra bærer det utfor, først innom Stykket, før man kommer til drikkestasjonen ved Klokktjern.

## Fra Klokktjern tilbake til Nilsbyen via Skogly
Fra Klokktjern tar løypa til høyre gjennom Hestdalen til Skjellbreia og passerer Marka. Fra Markamyran, 200 moh, stiger løypa jevnt opp igjennom Langdalen før den knekker opp den fryktede fiskebeinsbakken. Derfra, ca 320 moh, går løypa i lett terreng og friske utforbakker til den siste matstasjonen på Skogly (34km) (Ringvål) som er løypas sørligste punkt. Fra Skogly fortsetter løypa langs myrdrag, blant annet over Skarberget. Løypa passerer Stor-Leirsjøen på høyre side inn til mål i Nilsbyen Skiskytterarena.

## Historie
Rennet skulle ha blitt arrangert første gang i 1946 men da ble de avlyst på grunn av tett snøvær før start(!). Siden den gang har det vært arrangert hvert år med få unntak.

De siste årene har rennet vært seedingrenn til Birkebeinerrennet og Vasaloppet.

## Vinnere

### Løpere med flere seire

## Eksterne lenker
*
*Marka Rundt arkivert
Obduksjon

En **obduksjon**, også kjent som **post-mortem undersøkelse**, **autopsi** eller **likåpning**, er en medisinsk prosedyre som består i å undersøke et lik for å bestemme årsak og forløp av vedkommendes død og å undersøke eventuelle sykdommer eller skader. Den er vanligvis utført av en spesialistutdannet lege som kalles en patolog.

En **nekropsi** er en post-mortem undersøkelse av et dyr.

## Etymologi
Ordet *obduksjon* kommer fra det latinske substantivet *obductio* som er dannet av *obducere*, som egentlig betyr «å dekke til (et lik etter en undersøkelse)». *Autopsi* kommer fra det greske ordet for å «selvsyn». *Nekropsi* er gresk for å «se en død kropp». *Post mortem* er latin og betyr «etter døden».

## Typer
Det er to typer obduksjoner:
#**Rettslig obduksjon** er utført av rettslige hensyn.
#**Klinisk eller akademisk obduksjon** blir vanligvis utført i et sykehus for å avgjøre dødsårsak for forsknings- eller undervisningsformål.

### Rettslig obduksjon
I USA blir dødsfall registrert i følgende kategorier:
* Naturlig
* Skade
* Drap
* Selvmord
* Ubestemt

I Norge foregår rettslige obduksjoner enten ved Rettsmedisinsk institutt i Oslo eller ved den patologiske avdelingen ved et av regionsykehusene. Rettsmedisinsk obduksjon rekvireres av politikammerets vakthavende politijurist. Utgiftene dekkes av politikammerets budsjett.

### Klinisk obduksjon
En klinisk eller akademisk obduksjon kan ha to hovedmål. De kan gi bedre innsikt i patologiske prosesser og bestemme faktorer som medvirket til pasientens død. Den har også en viktig rolle i å kontrollere behandling som er gitt pasienten. Obduksjonen kan også gi informasjon som kan forebygge liknende dødsfall senere.

Klinisk obduksjon foretas langt oftere ved dødsfall som skjer på sykehus, eller på vei til sykehus, enn ved dødsfall hjemme eller utendørs. Det er ofte problemer med dekning av transportutgifter ved obduksjon etter dødsfall utenfor sykehus.

Obduksjon er et godt middel for å sikre at samfunnets dødsårsaksregister er pålitelig. Siden obduksjon skjer sjelden, særlig ved dødsfall utenfor sykehus, kan det forventes usikkerheter og feil i dødsårsaksregisteret.

## Referanser


## Eksterne lenker
* Autopsy (en detaljert beskrivelse på engelsk, med tegnede figurer)
Kurefjorden

**Kurefjorden** er en mindre arm av Oslofjorden mellom Larkollen i Rygge og Oven i Råde.

Den innerste (østlige) delen av fjorden er vernet som Kurefjorden naturreservat. Reservatet ble opprettet den 16. april 2010, og omfattes av Ramsarkonvensjonen. Fjorden er meget grunn, og store arealer blir tørrlagt ved lavvann. Det er registrert ca. 250 fuglearter i området.

## Referanser
Krokstadfjorden

**Krokstadfjorden** er en liten fjord i Oslofjorden. Den ligger mellom Saltnes og Oven i Råde. Den midtre delen av fjorden er vernet som Krokstadfjorden naturreservat.

## Referanser
Verlebukta

**Verlebukta** er ei bukt i Moss kommune i Østfold. Den ligger mellom Jeløya og fastlandet på sørsiden av kanalen. Sundet som skiller Jeløya fra fastlandet på nordsiden av kanalen heter Mossesundet.

I 1919 vedtok bystyret at videre utbygging av hovedhavnen skulle skje ved Værla som med det ble kallenavnet på landområdene ved Verlebukta og hvor Moss Havn har sitt tilholdsted i dag.
Yukigassen

**Yukigassen** (雪合戦) er en snøballkrig-konkurranse fra Japan. Det er i dag årlige turneringer i Sōbetsu, Hokkaidō i Japan, Kemijärvi i Finland og Vardø i Norge.

Ordet **yukigassen** består av de japanske ordene **yuki** (雪) (snø) og **kassen** (合戦) (kamp/krig). Altså **snø[ball]krig**.

## Kort beskrivelse av spillet
Yukigassen er et spill mellom to lag som hver består av 7 spillere. Spillet foregår på en bane med bestemte mål, og vinneren kåres etter regler bestemt av Det japanske yukigassenforbundet.

## Eksterne lenker
* Yukigassen.no
* Den offisielle Yukigassensiden (japansk/engelsk)
* Den finske Yukigassensiden (engelsk)
Witiza

**Witiza** (død mellom 708 og 710) var sønn av Ergica og hersket sammen med ham som vestgotisk konge i Spania fra 693 til 701 i nordøst, med sin hovedstad i Tuy. Etter at Ergica døde, ble Witiza enehersker til han ble avsatt eller døde. Noen kilder sier at Witiza steg opp på tronen så tidlig som 700 eller så sent som 702. Han var religiøst moderat.

Ifølge Washington Irving, i den første delen av *Legends of the Conquest of Spain* fra 1835, viste Witizas styre innledningsvis lovende takter. «Han tok seg av klager, modererte skattleggingen av sine undersåtter og omgav seg med blandet mildhet og energi i admininstrering av lovene.» Men hvetebrødsdagene varte bare en kort stund. Snart «viste (Witiza) seg i sin virkelige natur, grusom og luksuriøs.»

Witiza forsøkte å sikre tronen sin ved å gjøre slutt på karrieren til to av sine slektninger, Favilia, hertugen av Cantabria, og Teodofred, hertugen av Cordoba, som var pensjonert og levde ved hoffet hans. Witiza fikk Favila drept og Teodofred blindet og fengslet. Sønnen til Favila, Pelayo, var et annet sted da dette skjedde og ble dermed spart for den betydelige rollen han senere fikk i historien. Sønnen til Teodofred var Roderik, hertugen av Baetica, som flyktet til Italia.

Witiza hersket nå tyrannisk og i motsetning til kristne skikker. Et eksempel er at han fulgte vanen til muslimske herskere og «levde i flerkoneri og med konkubiner». Som krønikeskrivere i senere tider oppsummerte det, «lærte Witiza den onde hele Spania å synde».

Roderik samlet seg en hær i respons, møtte kongen i slag og beseiret ham. Kilder varierer on når Witiza kan ha blitt avsatt og når han ble drept, 708, 709 eller 710. Men ifølge historien ble han tatt til fange og Roderik sikret hevn ved å blinde kongen og fengslet ham på samme måte som han hadde gjort med Roderiks far. Witiza døde rundt ett år senere.

På grunn av dette er en fortellingen med enkel avslutning og klar moral, blir troverdigheten i alle dens detaljer ofte betvilt. Men hvor historien slutter og legenden begynner er vanskelig å fastsette. Det som *er* klart er at Witiza mistet tronen sin til Roderik under en borgerkrig blant vestgoterne. Dette skapte kaos i landet. Partisaner av Witiza inviterte så muslimske styrker inn på Den iberiske halvøy for å hjelpe dem i å beseire Roderik og i å få tilbake tronen.

Roderik ble beseiret i 711, men muslimene gikk over til å erobre Iberia for seg selv. Over tid skulle den eneste effektive styrken mot dem vise seg å være Pelayo.
Dinosaurer i Norge

Fullstendige fossiler av **dinosaurer i Norge** har ikke blitt funnet. Under boring i Nordsjøen i 1997 ble det imidlertid funnet noe som skulle vise seg å være deler av en Plateosaurus-knokkel, og på Svalbard har det blitt funnet flere spor etter dinosaurer.

## Dinosauren på Snorre-feltet

I 1997 ble det funnet skjelettrester under boring på Snorre-feltet i Nordsjøen. Fossilet  ble funnet hele 2&nbsp;256 meter under havbunnen, hvilket gjør funnet til verdens dypeste dinosaurfunn (det er funnet en fiskeøgle som har ligget enda dypere). Der har den ligget i 200 millioner år, men på den tiden var Nordsjøen en enorm elveslette. Først i 2006 ble det fastslått at det er et fossil av en dinosaur som var funnet. Funnet besto av fragmenter fra en knust knokkel. På grunnlag av den uvanlige beinstrukturen på innsiden av knokkelen, har Jørn Hurum fra Universitetet i Oslo kunnet fastslå at funnet tilhører gruppen *[[Plateosaurus]]*, en tidlig langhalsdinosaur.

*Plateosaurus* kunne bli opptil ni meter lang og veie fire tonn. Den levde i Europa og på Grønland for 210–195 millioner år siden, mot slutten av triasperioden. *Plateosaurus* var den første store langhalsede planteeteren, og den første dinosauren som spesialiserte seg på å spise deler av plantene som vokste høyt oppe.

## Dinosaurer på Svalbard

Fotspor funnet på Festningen og Kvalvågen på Svalbard tyder på at det kan ha vært en mangfoldig dinosaurfauna der i Tidlig Kritt. Sporene antyder en middelstor rovdinosaur og en større ornithopod, trolig en av nebbdinosaurene.

## Kilder
Whitney Museum of American Art

**Whitney Museum of American Art** er et museum i New York. Det ble grunnlagt i 1931 av Gertrude Vanderbilt Whitney, og museet har en av de viktigste samlingene av amerikansk kunst fra 1900-tallet. I samlingen finnes kjente verk av blant andre Alexander Calder, Andy Warhol, Jasper Johns, Keith Haring, Jackson Pollock, Willem de Kooning og Edward Hopper. 

Museet arrangerer annethvert år den innflytelsesrike Whitneybiennalen, en av verdens viktigste utstillinger for yngre samtidskunstnere. I tillegg huser institusjonen *Whitney Independent Study Program*, et høyt ansett studium for kunst og teori.

Museet er nå installert i en ny hovedbygning, tegnet av Renzo Piano. Bygningen ligger på Gansevoort Street på nedre Manhattan, og er den sørlige inngangen til High Line park. Byggingen ble innledet i 2010, og bygningen ble offisielt åpnet 1. mai 2015.

## Referanser


## Eksterne lenker
* 
* Whitney Artport
* Whitneybiennalen
Vincent

**Vincent** er et engelsk, fransk, nederlandsk, skandinavisk og slovakisk mannsnavn. Det har latinsk opprinnelse og betyr «erobre».

## Etymologi
*Vincent* er en kortform av det romerske navnet *Vincentius*, som var dannet av latinske *vincens*, «erobre».

## Utbredelse
*Vincent* er kjent brukt i Sverige fra 1437.

*Vincent* har vært et populært navn i USA siden 1890-årene og hadde en popularitetstopp med 0,3% i 1963.

I Norge har *Vincent* vært mest brukt fra 2010-årene og hadde en popularitetstopp med 0,1 % i 2016.

*Vincent* er i dag et svært vanlig navn i Canada og er også mye brukt i Sveits, Spania og Malaysia. Formen *Vincenzo* er svært vanlig i Italia, og *Bence* er vanlig i Ungarn.

|}

## Navnedag
*Vincent* har navnedag i flere land, oftest 22. januar. Den norske navnedagen er .

21. januar er katolsk minnedag for Vincent av Zaragoza (d. 304), skytshelgen for Portugal, og 27. september er katolsk minnedag for Vincent av Paul (1581-1660). I tillegg har Vincent Ferrer (ca. 1350–1419) katolsk minnedag 5. april.

## Kjente personer med navnet
Personene i listen er ordnet kronologisk etter fødselsår.
* Vincent van Gogh (1853&ndash;1890), nederlandsk maler   
* Vincent Irizarry (f. 1959), skuespiller
* Vincent Cassel (f. 1966), skuespiller
* Vincent De Paul (f. 1968)
* Vincent Herbert (f. 1969) 
* Vincent Vittoz (f. 1975), fransk langrennsløper
* Vincent Vallières (f. 1978), sanger
* Vincent Lecavalier (f. 1980), ishockeyspiller
* Vincent Jay (f. 1985), fransk skiskytter
* Vincent Kompany (f. 1986), belgisk fotballspiller
* Vincent til Danmark (f. 2011), dansk prins
* Vincent Dery, norsk rapper
* Vincent Jackson, amerikansk fotballspiller

## Annen bruk av navnet
* Saint Vincent og Grenadinene, en stat på 32 øyer i Karibia.

## Referanser


## Eksterne lenker
Felipa Perestello e Moniz

**Felipa Perestello e Moniz** (født 1455, død 1485) kom fra en nobel portugisisk familie. Hun giftet seg med Christofer Columbus i 1479. Sammen fikk de sønnen Diego i 1480.

## Referanser
Alcudia

**Alcudia** (katalansk: *Alcúdia*) er en by og kommune i det østlige Spania, på øya Mallorca i provinsen Balearene. Kommunen har  innbyggere (2021).

Alcudia er et viktig turistsenter nord på Mallorca, vendt mot Middelhavskysten.

Alcudia ferieby ligger ved Mallorcas lengste sandstrand på 14 kilometer. Badestranden er langgrunn, den er derfor populær for familier med små barn. Hvert år reiser flere tusen nordmenn på ferie til Alcudia. Fra Alcudia til flyplassen er det cirka 60 km, til Palma sentrum cirka 50 km.

## Etmyologi
Alcudia er arabisk for «på høyden».

## Historie
Området hvor Alcudia er lokalisert har hatt menneskelig bosetning siden bronsealderen.

Det var først ved romernes ankomst og grunnleggelsen av byen Pollentia i 123 f.v.t. at den kom inn i historisk tid. Fra Pollentia var det mulig å ha strategisk overoppsyn med både bukten til Pollensa og bukten i Alcudia. Pollentia hadde sin storhetstid under den romerske eneherskeren Augustus fra 63 f.v.t. til 14 e.v.t. Byen var omtalt i Roma, ettersom den framstilte utmerkete tekstiler som ble benyttet for togaer. Den romerske byen ble forlatt tidlig på 400-tallet. 

Innbyggerne opprettet på 400-tallet et nytt, mer beskyttet sted ved Pollensa. 

I 902 erobret den muslimske staten Córdoba-kalifatet i dagens Spania, øya Mallorca. Det ble da opprettet en gård nær stedet Pollentia som ble kalt for Alcudia. I 1229 ble muslimene beseiret av konge Jakob I av Aragón, og lagt inn under Aragón. I 1228 kjøpte kong Jakob II av Aragón gården Alcudia og grunnla en ny by.

Gamlebyen kan tidfestes til 1300-tallet. Rundt byen er det bygget en bymur, og man antar at muren ble bygget på 1300-tallet.

## Referanser


## Eksterne lenker
*
York-traktaten

**York-traktaten** av 1237 ble signert mellom Henrik III av England og Alexander II av Skottland, og fastesatte grensene mellom kongedømmene England og Skottland.

Traktaten definerte grensene mellom de to kongedømmene ved å gå fra Solway Firth i vest og til munningen av elven Tweed i øst. Traktatens betydning går på at dette er fortsatte grensen i dag, mer 750 år senere, med unntak av et lite område rundt Berwick som ble tatt av England i 1482. Traktaten betydde også at Skottland oppga sine tradisjonelle krav på områdene Northumbria, syd for Tweed og det gamle kongeriket Cumbria. 

Northumbria har selv en gammel historie som går tilbake til før England og Skottland som et eget kongedømme som strakk seg fra Humber og til Forth. Da landet fikk to store kongedømmer både nord og sør for seg ble landet ulykksalig lidende fra krav fra begge sider og måtte tidvis lide tungt under både herjingstokter og rene massakrer fra begge sider.

## Tvister etter 1237
Grensen mellom England og Skottland er blant de eldste i verden. Til tross for traktaten ble grensesettingen stadig utfordret. Det første stridsemnet var de såkalte «Debatable Lands» (= *De diskutable områdene*), et lite område i vest som var beryktet for lovløshet. Dette ble endelig avgjort i 1552.

Den andre tvisten var byen Berwick-upon-Tweed som ble erobret og tapt og erobret av både Skottland og England hele tretten ganger i gjentatte omganger for byen endelig ble en del av England i 1482.

Unionsloven i 1707 («Act of Union») som ble utstedt hvor det forente kongeriket England, sammen med Wales, Cornwall og ikke minst Skottland medførte at grensen mellom England og Skottland opphørte å være en internasjonal grense. Det kan endre seg med Skottlands økte selvstyre etter 1998.
Command & Conquer

***Command & Conquer*** er en serie sanntidsstrategispill, i tillegg til et førstepersonsskytespill. Westwood Studios utviklet spillene i serien frem til 2003, da selskapet ble lagt ned av Electronic Arts som hadde kjøpt dem opp i 1998. Etter det har Electronic Arts utviklet spillene i serien. I februar 2006 ga Electronic Arts ut en samlepakke, *[[Command & Conquer: The First Decade]]*, inneholdende de fleste spillene i serien.

Spillene i *Command & Conquer*-serien foregår i tre forskjellige spillunivers.

## ''Tiberian''-serien
*Tiberian*-serien introduserte *Command & Conquer*-serien med *Command & Conquer* i 1995. I dette universet kjemper FN-støttede Global Defense Initiative mot terroristorganisasjonen Brotherhood of Nod.  *[[Command & Conquer: Renegade]]* er det eneste førstepersonsskytespillet i serien. Den 18. april 2006 annonserte Electronic Arts *[[Command & Conquer 3: Tiberium Wars]]*.

### Spillene i serien
* *[[Command & Conquer (videospill)|Command & Conquer]]* (31. august 1995)
** *[[Command & Conquer - The Covert Operations|The Covert Operations]]* (utvidelsespakke, 30. april 1996)
* *[[Command & Conquer: Sole Survivor]]* (30. november 1997)
* *[[Command & Conquer: Tiberian Sun]]* (27. august 1999)
** *[[Command & Conquer: Tiberian Sun - Firestorm|Firestorm]]* (utvidelsespakke, 7. mars 2000)
* *[[Command & Conquer: Renegade]]* (26. februar 2002)
* *[[Command & Conquer 3: Tiberium Wars]]* (26. mars 2007)
** *[[Command & Conquer 3: Kane's Wrath]]* (utvidelsespakke, 13. november 2009)
* *[[Command & Conquer 4: Tiberiun Twilight]]* (2010)

## ''Red Alert''-serien
I *Red-Alert*-serien finner Albert Einstein opp en tidsmaskin og drar tilbake i tiden for å drepe Adolf Hitler før han kommer til makten i Tyskland, så andre verdenskrig aldri skal finne sted. Stalin og Sovjetunionen ser nå imidlertid muligheten til å overta Europa. Alle spillene i serien omhandler kamper mellom Sovjetunionen og den frie verden, med USA i spissen.

### Spillene i serien
* *[[Command & Conquer: Red Alert]]* (oktober 1996)
** *[[Command & Conquer: Red Alert - Counterstrike|Counterstrike]]* (utvidelsespakke, 31. mars 1997)
** *[[Command & Conquer: Red Alert - The Aftermath|The Aftermath]]* (utvidelsespakke, 30. september 1997)
** *[[Command & Conquer: Red Alert - Retaliation|Retaliation]]* (konsollversjon, 28. august 1998)
* *[[Command & Conquer: Red Alert 2]]* (27. oktober 2000)
** *[[Command & Conquer: Red Alert 2 - Yuri's Revenge|Yuri's Revenge]]* (utvidelsespakke, 10. oktober 2001)
* *[[Command & Conquer: Red Alert 3]]* (oktober 2008)

## ''Generals''-serien
*Generals*-serien ble utviklet av Electronic Arts, og brøt på mange punkter med resten av *Command & Conquer*-serien. Likevel har spillene solgt bedre enn noen andre sanntids strategispill. I dette universet er det *tre* sider: USA, Kina og terroristorganisasjonen Global Liberation Army.

### Spillene i serien
* *[[Command & Conquer: Generals]]* (14. februar 2003)
** *[[Command & Conquer: Generals - Zero Hour|Zero Hour]]* (22. september 2003)

## Se også
* Enheter i Command & Conquer-serien

## Eksterne lenker
*
Erkeembeder

**Erkeembeder** (*Erzämter* eller *Reichserzämter*) var betegnelsen på de øverste hoffembeder i det tysk-romerske rike frem til 1806. Hvert erkeembede var forbundet med kurverdighet. Titlene var fra senmiddelalderen rent symbolske, men innebar bestemte seremonielle oppgaver ved kroningen av romersk konge i Aachen og Frankfurt am Main. Innehaverne hadde likevel betydelig politisk makt.

I middelalderen deltok kurfyrstene som regel personlig i kroningsseremonien, men etter reformasjonen lot flere seg representere av bestemte adelsslekter. Innen disse adelsslektene ble embedet også arvelig, og i noen tilfeller delegerte de selv embedet videre til andre slekter, slik at pliktene knyttet til embedet ved kroningsseremonien ble utøvet av en stedfortreder for stedfortrederen.

Keiser Karl IV bestemte i Den gyldne bulle fra 1356 følgende fordeling av erkeembeder:

*De tre geistlige kurfyrstene var erkekanslere for en av de tre riksdelene
**Erkebiskopen av Mainz for Tyskland
**Erkebiskopen av Köln for Italia (dvs. den delen som hørte under keiseren, riks-Italia)
**Erkebiskopen av Trier for Burgund (dvs. kongeriket Arelat ved Rhône med hovedstaden Arles, som hadde kommet under riket i 1033)

Erkekanslerposisjonen hadde opprinnelig eksistert i Frankerriket under karolingerne.

*De fire opprinnelige verdslige kurfyrstene innehadde følgende erkeembeder:
**Pfalzgreven ved Rhinen var *Erztruchsess*
**Hertugen av Sachsen var erkemarskalk
**Markgreven av Brandenburg var erkekammerherre
**Kongen av Bøhmen var erkemunnskjenk

Dertil kom embedet som erkejegermester, som markgrevene av Meissen innehadde. Det var imidlertid ikke forbundet med kurverdighet.

Med utvidelsene av kurfyrstekollegiet ble det opprettet nye erkeembeder. Etter at den pfalziske kurverdigheten med embedet som *Erztruchsess* i 1623 som følge av tredveårskrigen ble overført til hertugdømmet Bayern, fikk pfalzgrevene ved freden i Westfalen sammen med ny kurverdighet også embedet som erkeskattmester.

I 1692 ble hertugene av Braunschweig-Lüneburg opphøyet til kurfyrster i Hannover, og fikk embedet som erkebannerbærer. Hertugene av Württemberg, hvis forfedre hadde fått tildelt riksstormfanen, protesterte mot denne tildelingen. Da hertugene av Bayern i 1706 som resultat av den spanske arvefølgekrig ble frakjent kurverdigheten, fikk pfalzgrevene tilbake embedet som *Erztruchsess*, mens kurfyrstene av Hannover overtok erkeskattmesterembedet. I 1714 fikk hertugene av Bayern tilbake kurverdigheten, og forlangte å få tilbake sitt erkeembede. Striden om dette embedet endte først i 1777, da de pfalziske Wittelsbacherne arvet den bayerske linjen, og Bayern falt til Pfalz.

Som følge av den såkalte *[[Reichsdeputationshauptschluss]]* ble det i 1803 opprettet fire nye kurer for erkebispedømmet Salzburg, hertugdømmet Württemberg, markgrevskapet Baden og landgrevskapet Hessen-Kassel. Samtidig mottok Württemberg erkebannerembedet. De fire nye kurfyrstene utøvet imidlertid aldri sine embeder, ettersom det gamle riket ble oppløst i 1806.

## Eksterne lenker
*
Causantín av Fife

**Causantín av Fife** er den første vi kjenner navnet på som vi vet med sikkerhet var mormaer (*jarl*) av Fife i Skottland. Han opptrer på en opptegnelse for første gang i 1095. Han er nedtegnet i 1128 som mormaer av Fife i en fransk oversettelse som *Comes de Fyf* og som *Justiciar av Scotia*. Justicar var en tittel fra middelalderens England og Skottland som innbar en øverste juridiske myndighet. Han går også igjen i et charter som er datert til 1095 som *Constantinus filius Magduffe*.

Historikeren Bannerman foreslår at det siste representerer en latinsk oversettelse av *Causantín mac meic Duib*. Her betyr *mac meic* sønnesønn, eller stamfar på samme måte som irlenderne benyttet *Ua*. Oppskriften *mac meic* ble også stundom benyttet på Irland. Ulster-annalene (s.a. 1028) benyttet denne oppskriften hvor de senere ville benytte *Ua*. Om forslaget over er korrekt, da kaller charteret Causantín for «etterkommer av Dub» enn en sønn av en mann med navnet MacDuib (= Clan MacDuff). Tilsvarende eksempler kan bli sett på Irland. Eksempelvis Ulster-annalene (s.a. 1118) kalte Tadg sønn av Muiredach *Mac Carthaig*, men det var Tadgs bestefar (og Muiredachs far) som ble kalt *Carthach*. Til sammenligning, Inisfallen-annalene kalte samme mann for *mac meic Carthaig*. Ved å forbli i Irland, kongene av Cenél nEògain kalte seg selv for *Meic Lochlainn*. En var kalt for *Conchobar mac MeicLochlainn*, det samme folket var også kjent som *Ui Lochlainn* (AU, s.a. 1102 & 1109).

Bortsett fra opptegnelsene i annalene er det lite som historikerne vet om Causantín. Bortsett fra hans posisjoner kan hans tidsepoke settes vagt til at han var mormaer allerede før 1095 og var det fortsatt etter 1128.

## Kilder
* John Bannerman, *MacDuff of Fife,* in A. Grant & K.Stringer (eds.) *Medieval Scotland: Crown, Lordship and Community*, Essays Presented to G.W.S. Barrow, (Edinburgh, 1993), pp.&nbsp;20–38
Pax Romana

**Pax Romana** (latin for «romersk fred»), også kjent på norsk som **romerfreden**, var en betegnelse for en periode (27 f.Kr. – 180 e.Kr.) med relativ fred og minimal ekspansjon under Romerriket. Betegnelsen kommer av at det romerske styret og dets lovsystem pasifiserte regimer, ofte med makt, som tidligere led under stridigheter mellom rivaliserende ledere. Roma bedrev kriger også i denne perioden, stort sett mot germanske stammer og Persia. Det var en relativt rolig periode der romerne verken led under borgerkriger, som de gjorde i senrepublikken, eller seriøse invasjoner, som de gjorde under den andre punerkrig to århundrer tidligere.

Perioden er regnet å ha vart fra 27 f.Kr., da Augustus erklærte slutten på de store romerske borgerkrigene av det første århundre f.Kr., og fram til 180 e.Kr., da keiser Marcus Aurelius døde, eller til dødsåret til hans sønn Commodus i 192, det vil si før begynnelsen på krisen i det tredje århundret. I løpet av denne tiden nådde Romerriket sin topp i arealutbredelse og dens befolkning økte med rundt 70 millioner mennesker. Ettersom freden ble etablert av Augustus, er den tidvis kalt for *Pax Augusta*.

## Referanser


## Eksterne lenker
* United Nations of Roma Victrix History: Pax Romana
* Pax Romana Discussion group
Nancy Cartwright

**Nancy Campbell Cartwright** (født 1957) er en Emmy-belønnet amerikansk skuespiller. Hun er mest kjent som stemmen til Bart Simpson i animasjonsserien *[[Simpsons]].

== Karriere ==
Cartwright var det fjerde av åtte barn i familien. Som ung var hun aktiv i teaterlivet, og hun debuterte på scenen som sekstenåring i skuespillet *Wait Until Dark*. Etter en del lokale priser for ulike roller, fikk hun sin første profesjonelle jobb som «Gloria» i *Richie Rich*. Ett år senere, i [[1981]], fikk hun sin første rolle i en [[fjernsynsserie|TV-serie]], *In Trouble*. Hennes første film var *Twilight Zone, the Movie*. På starten av [[1980-årene|80-tallet]] fikk karrieren hennes fart; hun fikk en rekke tilbud og dukket opp i serier som *Fame*, *Cheers* og *Empty Nest*. I 1999  fikk hun en rolle i den animerte TV-serien [[Crashbox]].

=== *Simpsons* ===
I [[1987]] gikk Nancy på audition for rollen som «[[Lisa Simpson]]» for TV-serien *The Simpsons*, som opprinnelig var kun en liten del av *The Tracey Ullman Show*. I stedet fikk hun rollen som «Bart Simpson». [[19. januar]] [[1990]], etter en del «episoder» i *The Tracy Ullman Show*, fikk *The Simpsons* sin egen halvtime på TV-kanalen [[Fox Broadcasting Company|Fox]]. Nancy står bak stemmene til figurene «Bart Simpson», «[[Kearney]]», «[[Nelson Muntz]]», «[[Ralph Wiggum]]», «Rod» og «Todd Flanders». For denne jobben ble hun tildelt en [[Emmy Award|Emmy]] for «Outstanding Voice-Over Performance» som Bart Simpson.

I [[2002]] opprettet Cartwright Sportsblast, et produsentfirma som blant annet står bak serien *The Kellys* man eksklusivt kan se på [[Internett]]. Hun har også gitt ut en biografi, *My Life as a 10-Year-Old Boy'', som raskt ble en bestselger. Nancy Cartwright er medlem av Scientologikirken, og ved en anledning krevde hun at et manuskript måtte bli endret fordi det spøkte med hennes medlemskap i bevegelsen.

## Referanser


## Eksterne lenker
* 
* 
* 
*
Maarten Lafeber

**[[Maarten Lafeber]]** (født i Eindhoven 11. desember 1974) er en nederlandsk profesjonell golfspiller på Europatouren.

Før han ble profesjonell golfspiller i 1997 hadde han vunnet de nederlandske, sveitsiske og spanske amatørmesterskapene. 
Han ble medlem av Europatouren første gang han prøvde, men mistet spilleretten på slutten av 1998. Han spilte derfor på Challenge-touren, der han vant Kenya Open i 1999, og vant tilbake spilleretten på Europatouren. I 2003 ble han den første nederlenderen etter Joop Rühl (1947) til å vinne Dutch Open i Nederland. Hittil er dette hans eneste seier på Europatouren. 

Lafeber solgte aksjer i seg selv for å finansiere karrieren, og kjøpte aksjene tilbake med en gevinst på 85% på slutten av 2004-sesongen.

## Meritter
### Seire på Europatouren
* 2003: Dutch Open

## Eksterne lenker
*
Ermanarik

**Ermanarik** (død 376) var en østgotisk konge. Som konge skal han ha hersket over et stort imperium i dagens Ukraina. De nøyaktige grensene for hans territorium er derimot uklare, men det ser ut til å ha strukket seg sør for Pinsk-myrene mellom Don og Dnestr-elvene.

Hans navn på hans morsmål gotisk var antagelig *Aírmanareiks*. Han blir referert til gjennom hele den germanske verden helt opp til det 13. århundre. På grunn av dette tar hans navn mange former: i Jordanes' *[[Getica]]* er han *Ermanaricus*, i det gammelengelske eposet *[[Beowulf]]* er han *Eormenric*, på norrønt er han *Jörmunrekkr* og på middelhøytysk *Ermenrich*. Siden navnet *Heiðrekr* var nokså synonymt med Ermanarik, er han muligens identisk med *Heiðrekr Ulfhamr* (Heidrek Ulveham) i Hervors saga som var sagt å ha styrt goterne i lang tid.

Ermanarik er nevnt i to romerske kilder, fra skriftene til Ammianus Marcellinus og i *Getica* av historikeren Jordanes i det 6. århundre.

Ifølge Ammianus var Ermanarik «en hovedsakelig krigersk konge» som til slutt begikk selvmord da han stod overfor aggresjonen til hunerne som invaderte hans territorium i 370-årene. Hans kongedømme ble ødelagt og hans folk ble hunernes undersåtter i rundt 75 år.

Jordanes sier at kongen drepte en ung kvinne som het Sunilda ved å binde henne til fire ville hester og drive dem fra hverandre fordi hennes ektemann hadde forrådt ham. Etter dette skadet hennes to brødre, Sarus og Ammius, Ermanarik alvorlig. Variasjoner av denne legenden hadde en betydelig effekt på middelaldersk germansk litteratur, inkludert den i England og Skandinavia. Jordanes hevder at han styrte goterne med stor suksess til han døde 110 år gammel.

## Referanser
Merdøgaard museum

**Merdøgaard museum** er et museum på øya Merdø utenfor Arendal. 

Dendrokronologiske undersøkelser viser at tømmeret huset er bygd av er felt i 1730, og at huset etter all sannsynlighet sto ferdig sommeren 1731 eller kort tid etter. 

I 1736 ble Zacharias Allewelt eier av huset. Han førte skip i trekantfart og på toppen av sin karrière var han Kina-skipper. Allewelt solgte huset til en annen Kina-kaptein, Jesper With, og flyttet tilbake til København. 

I 1781 ble huset kjøpt av Jacob Larssøn. Jacob og kona Edel var de som satte sitt preg på huset som hjem, og mange av deres eiendeler er i huset i dag. Det var Edel og Jacobs sønnesønn, Jacob Christian Larssøn, som kom opp med ideen om at Merdøgaard burde bevares slik det var. Bygningen ble kjøpt av Arendals Museum i 1930 og tilhører i dag Kuben i Arendal.  

Museet er åpent for publikum i sommersesongen, og er innredet som et gammelt skipperhjem slik det var for 200 år siden. Til anlegget hører sjøbod og fjøs, nødvendige for å drive jordbruk og sjøfart i skjærgårdssamfunnet. Inventaret viser den nære kontakten det var mellom kysten av Agder og Danmark, Nederland og England i seilskutetida. Til museet hører en stor eiendom med badestrand.

Våningshuset er fredet etter Lov om kulturminner. 

## Referanser


## Eksterne lenker
* Tidsreisen Merdø
* De Sørlandske uthavner
*    
* http://www.kubenarendal.no/opplev-paa-kuben/merdoegaard/
Bjørn Engkrog

**Bjørn Engkrog** (født 1945) er en norsk tegner og billedkunstner. Han skiftet navn fra Andresen til Engkrog i 1998.

## Utdannelse
* 1968–1971: Statens Håndverks- og Kunstindustriskole, Oslo 
### Stipend, reiser og utenlandsopphold
* 1969: K:W Gullers stipend, Stockholm
* 1974: Tegneforbundets reisestipend
* 1987: Norsk illustrasjonsfonds reisestipend

## Utstillinger
* 1969: Kollektivutstilling Unge Kunstneres Samfund (UKS) Vårutstilling
* 1969: Tegneutstilling UKS
* 1971: UKS Jubileumsutstilling, Kunstnernes Hus
* 1971: Tegneutstilling Club 7
* 1985: Romeriksutstillingen, Kjenn skole
* 1986: Separatutstilling tegninger galleri AAB, Lillestrøm
* 1986: Separatutstilling Akvareller Skårer Gård
* 1987: Fellesutstilling "10 Lørenskogkunstnere", Lørenskog Kulturhus
* 1999: "Kunstnere fra Oslo 2-3"-malerier, Galleri Neuberg, Oslo
* 2000: Separatutstilling malerier Galleri Albin Art, Oslo
* 2000: Separatutstilling malerier Galleri Skallum, Bærum
* 2001: Fellesutstilling Galleri Bellman, Oslo
* 2002: Separatutstilling malerier Galleri Skallum, Bærum
* 2002: Separatutstilling malerier Tjømes Kunstsalong, Oslo
* 2003: Kollektivutstillinger galleri Munken, Jylland
* 2003: Separatutstilling malerier Galleri Skallum, Bærum
* 2003: Kollektivutstillinger galleri Birk, Jylland
* 2005: Gruppeutstilling Bolkesjø Turisthotell
* 2005: Separatutstilling malerier Tjømes Kunstsalong, Oslo
* 2005: Sommerutstilling Fossesholm Herregård
* 2006: Separatutstilling malerier Tjømes Kunstsalong, Oslo

## Eksterne lenker
* Bjørn Engkrog - Kunstnernes informasjonskontor
Teodemir

**Teodemir** var østgoternes konge fra amal-dynastiet. Han hersket sammen med sine to brødre, og var Attilas vasall. Han var gift med Erelieva som han fikk to barn sammen med, Teoderik (454&ndash;526) og Amalafrida. Da Teodemir døde i 474, etterfulgte Teoderik ham som konge.

## Referanser
Human Development Index

:*Dette er en artikkel om selve indeksen. Se [[Liste over land etter HDI]] for rangeringen av land etter HDI.*

**Human Development Index** (*Indeks for menneskelig utvikling*, **HDI**) er en indikator som brukes  for å måle velstand i ulike land. 

Mens bruttonasjonalprodukt (BNP) måler landets produksjon av varer og tjenester, gir HDI et noe mer riktig bilde av velstand, da HDI i tillegg til BNP per innbygger måles ut fra sosiale faktorer, blant annet forventet levealder og utdanningsnivå. Landene som måles deles opp i tre kategorier: høyt, middels og lavt utviklede land.

## Utvikling og bruk
HDI ble utviklet av den pakistanske økonomen Mahbub ul Haq (1934&ndash;1998) sammen med Amartya Sen, og blir fra 1990 brukt i FNs årlige rapport *[[Human Development Report]]*. HDI angis på en skala fra 0 til 1, hvor 1 er best.

I FN-rapporten fra 2023 (med tall for 2022) var Sveits, Norge og Island øverst på listen, mens Den sentralafrikanske republikk, Sør-Sudan og Somalia var nederst.

## Ny utregningsmåte
Fra 2010 kom FN med en ny måte å utregne HDI, hvor en tar for seg eventuelle skjevfordeling av velstand innen landene: 
* Indeksen for menneskelig utvikling (**HDI**) justert for skjevfordeling (**IHDI**), viser den menneskelige utviklingen for en gjennomsnittsinnbygger i et land. Dersom fordelingen av inntekt, tilgang til helse eller utdanning er skjev i et land, vil IHDI bli lavere enn HDI. Ved like stor fordeling av de tre områdene, vil IHDI- og HDI-indeksen være den samme.
* Indeksen for skjevfordeling mellom kjønnene (mangel på likestilling) fanger opp eventuelle forskjeller i tilgang til reproduktiv helse, medbestemmelse og yrkesdeltakelse mellom kvinner og menn. 1 er full likestilling, mens 0 er mangel på likhet.
* Den flerdimensjonale fattigdomsindeksen (**MPI**) angir nød innen utdanning, helse og levestandard. Indeksen kombinerer antallet i nød med graden av nød.

## Se også
*Liste over land etter HDI

## Referanser


## Eksterne lenker
* 
* FN-sambandet HDI - indeks for menneskelig utvikling
* Human Development Reports
* Liste over land etter HDI fra NationMaster.com
Ulster-annalene

**Ulster-annalene** er en krønike fra middelalderens Irland. Dens opptegnelser strekker seg mellom årene 431 e.Kr. og til 1540 e.Kr. Opptegnelsene fram til 1489 ble samlet på slutten av 1400-tallet av skriveren *Ruaidhri Ó Luinín* under hans velynder *Cathal Óg Mac Maghnusa* på øya Belle Isle på Lough Erne i provinsen Ulster i nordlige Irland. Senere opptegnelser, de som går fram til år 1540, ble lagt til av andre.

Tidligere annaler som kan dateres så langt tilbake som 600-tallet ble brukt som kilder for de første opptegnelsene, og de senere opptegnelsene ble datert på nye innsamlinger og muntlige historie. Et århundre senere ble annalene selv en særdeles betydningsfull kilde for forfatterne av Annalene av de fire mesterne. 

Språket som ble benyttet var irsk, men med noen innslag på latin. Ettersom de tidligste annalene ble kopiert verbatim (ord for ord) er annalene ikke bare nyttige for historikerne, men også for lingvister som studerer det irske språkets utvikling.

Biblioteket i Trinity College i Dublin sitter på det opprinnelige manuskriptet, men biblioteket Bodleian Library i Oxford i England har en samtidig kopi som fyller noen av hullene i originalen. Det er to moderne engelske oversettelser av annalene – *Mac Airt and Mac Niocaill* (1983) og *MacCarthy* (1893).

## Se også
* Annalene av de fire mesterne
* Inisfallen-annalene

## Eksterne lenker
Percomorpha

* fastkjevefisker (Tetraodontiformes)
* flygeknurrer (Dactylopteriformes)
* flyndrefisker (Pleuronectiformes)
* marulker (Lophiiformes)
* Ophidiiformes
* paddefisker (Batrachoidiformes)
* piggfinnefisker (Perciformes)
* Smegmamorpha
* ulkefisker (Scorpaeniformes)

**Percomorpha** er en gruppe piggfinnede fisker.

## Eksterne lenker
* 
*  Tree of Life: Percomorpha Besøkt 13. september 2007
Salomo

**Salomo** var ifølge Bibelen sønn av David og hans etterfølger på tronen. 

Israels storhetstid var på sitt høyeste under ham, og han huskes for å ha bygget tempelet i Jerusalem. Han sies å ha vært usedvanlig rik og prektig, og landet opplevde utallige velsignelser under hans styre.  Han skal ifølge 1. Kongebok kapittel 11 ha hatt rundt 700 hustruer og 300 elskerinner.  Disse fikk ham til å bygge templer også for andre guder enn den jødiske.  

Salomo var sønn av David og Batseba og het opprinnelig Jeddidja. Han var nokså ung da han ble konge av Israel. Det fortelles at han i en drøm fikk høre at han kunne be Herren om noe, og han bad da om visdom. Derfor ble han en usedvanlig vis konge. 

Han holdt på med å bygge tempelet og andre bygninger i syv år. Han gjorde også mye for administrasjonen i riket. Det var hovedsakelig fred i riket i hans regjeringstid. Mot slutten av sin regjeringstid sies det imidlertid at han begynte å oppføre seg dårlig fordi han var blitt påvirket av noen av sine hustruer som tjente andre guder. Det førte til oppstander i riket. En natt kom en engel til Salomo, og sa han hadde handlet galt. Av den grunn skulle riket bli splittet. Men av hensyn til løftet som ble gitt til hans far David, skulle han få beholde riket til sin død. 

Etter hans død ble Israel delt i to riker. Salomos sønn var Rehabeam (1. Krønikebok 3: 10), men like etter hans tronbestigelse fulgte ti stammer Jeroboam og gjorde ham til konge. Derfor ble landet delt i tistammeriket i nord og tostammeriket i sør, hvor Rehabeam beholdt makten kun over Juda og Benjamin.

Salomo regnes i jødisk og kristen tradisjon som forfatter av de fleste Ordspråkene, av hele *[[Forkynneren]]* og *[[Høysangen]]*, og noen av Salmene. 

Salomo er også nevnt i Koranen, hvor han blir regnet som en av islams profeter.

## Fotnoter

## Referanser


## Eksterne lenker
*
Luigi

**Luigi** er en fiktiv videospillfigur som har opptrådt i en rekke videospill utgitt av Nintendo. Luigi er vanligvis ikledt en grønn genser, blå snekkerbukse, brune sko, hvite hansker og en grønn hatt med bokstaven L midt frampå. De fleste spillene som Luigi opptrer i er plattformspill, men etter hvert har Nintendo utgitt mange ulike spill med Luigi og Mario (og som oftest flere personer fra Mario-serien). Eksempler på disse er sportsspill (*[[Mario Kart]]*, *[[Mario Tennis]]*), en serie brettspill-liknende partyspill (Mario Party) og rollespill (*[[Paper Mario]]*).

## Historie
Luigi er lillebroren til Mario, og debuterte i spillet *[[Mario Bros.|Mario Bros]]*. Han har senere vært med i mange spill sammen med Mario. I begynnelsen var Luigi en kopi av Mario som ble laget for å gi mulighet til å skille mellom to spillere, men etter hvert har Luigi blitt en egen karakter, med sine egne særtrekk. I 2001 fikk Luigi endelig hovedrollen i sitt eget spill, *[[Luigi's Mansion]]*, som ble lansert omtrent samtidig som Nintendo GameCube. Likevel har Luigi ofte blitt satt i bakgrunnen av sin bror Mario i mange spill, noe som har blitt referert til i enkelte Mario-spill på en selvironisk måte. I for eksempel *[[Paper Mario]]*, som er et rollespill med Mario som hovedperson, er det mulig å prate med Luigi i hjemmet til de to brødrene. Luigi kommenterer da ofte det at Mario ikke tar ham med på sine eventyr, og i stedet lar ham være hjemme for å passe på huset.
## Referanser
Veigar Páll Gunnarsson

**Veigar Páll Gunnarsson** [vei:jar paotl gun:arson] (født 1980) er en islandsk tidligere fotballspiller. 

Gunnarsson var angrepsspiller og spilte i sin aktive karriere for blant annet Stabæk, AS Nancy, Vålerenga, Stjarnan, Strømsgodset og KR.

I Stabæks opprykkssesong i 2005 kom han på andreplass på toppscorerlisten i Adeccoligaen med tolv mål. I 2006 havnet han nok en gang på andreplass på toppscorerlisten i Tippeligaen med 18 mål. 2009-sesongen var Gunnarsson i franske Nancy, men på grunn av lite spilletid returnerte han til Stabæk i november 2009.

26. juli 2011 bekreftet agenten hans at Gunnarsson var enig med Rosenborg om en overgang, og at det bare var opp til klubbene å bli enige om prisen. Den 29. juli meldte derimot TV2 at Gunnarson hadde bestått den medisinske testen og skrevet under på en kontrakt som bant han til Vålerenga til 2014. Dagen etter ble overgangen bekreftet.

16. august 2012 ble det kjent at Vålerenga og Gunnarsson var enige om å avslutte kontrakten. Få dager senere signerte han for Stabæk for tredje gang. Etter at Stabæk hadde rykket ned valgte Gunnarsson å bryte kontrakten med Stabæk han reiste hjem til Island etter 2012-sesongen.

## Meritter
;KR
* Landsbankadeild: 2002, 2003

;Stabæk
* Tippeligaen: 2008
* Adeccoligaen: 2005
## Referanser


## Eksterne lenker
* 
* 
*
Donkey Kong (figur)

:*For arkadespillet med samme navn, se [[Donkey Kong (videospill)]]*.

**Donkey Kong** er en fiktiv videospillfigur fra Nintendo, laget av spilldesigner Shigeru Miyamoto. Han debuterte i arkadespillet *[[Donkey Kong (videospill)|Donkey Kong]]* i 1981. Der var han Jumpmans (Marios) erkefiende som prøvde kidnappe Jumpmans kjæreste, Pauline. Siden den gang har han dukket opp i over 21 spill fra hans egen serie, i tillegg til mange Mario spill, som Mario Kart, Mario Party, Super Smash Bros. Osv. Donkey Kong er mest kjent fra spillserien *[[Donkey Kong Country|Donkey Kong Country]]* på SNES. I 2010 gav Nintendo ut et nytt spill i serien, med *[[Donkey Kong Country Returns]]* på Wii.

## Baby Donkey Kong
Baby Donkey Kong er en baby versjon av Donkey Kong som først dukket opp i *[[Yoshi Island DS]]*, og senere dukket opp i *[[Mario Super Sluggers]]*.
## Referanser
Forbundskansler

**Forbundskansler** (ty. *Bundeskanzler*) er en betegnelse på en kansler (regjeringssjef) i en forbundsstat (føderasjon).

Forbundskansler var tittelen for regjeringssjefen i Det nordtyske forbund (Otto von Bismarck) fra 1867 til 1871, og har siden 1918 vært brukt som tittel for regjeringssjefen i Østerrike og siden 1949 for regjeringssjefen i Tyskland.

Det er også tittelen for lederen av forbundskanselliet i Sveits, som har ansvar for å koordinere den føderale sveitsiske regjeringens arbeid.

*Forbundskansler (Tyskland)
*Forbundskansler (Sveits)
*Østerrikes forbundskansler

## Se også
*Tysklands kanslere
*Østerrikes kanslere
Eusosialitet

**Eusosialitet** er en form for levemåte hos noen dyr som går ut på at mange individer som lever sammen i en familiegruppe nærmest fungerer som én organisme. I sin egentligste form finner man eusosialitet hos visse insekter, men en lignende levemåte eksisterer også hos noen andre dyr. 

## Avanserte samfunn

Eusosiale samfunn i full forstand finner man hos honningbier, broddløse bier, humler, maur, stikkveps, som alle er vepser, og termitter, som er insekter som viser likheter med kakerlakker. Disse insektene danner svermer som består av ett eller noen få individer som forplanter seg, sammen med mange arbeidende individer som vanligvis ikke forplanter seg. Hos de sosiale årevingene består en sverm av én eller noen få eggleggende hunnindivider (*dronning*), noen hannindivider (*droner*) og mange ufruktbare hunnindivider (*arbeidere*). Hos termittene er det derimot både en forpantningsdykrig hunn (*dronning*) og hann (*konge*), og arbeiderne er ufruktbare individer av begge kjønn. 

## Grader av sosial adferd
Man snakker om grader av samarbeid som spenner fra enslig til avansert sosial adferd. Dette gjelder ikke minst visse arter av bier og veps. Man kan snakke om følgende nivåer: *Solitære* arter fremviser hunninsekter som bygger sine egne bol og selv tar seg av avkommet. Noen arter danner *felles grupper*, hvor de deler et bol med egne celler. *Kvasisosiale* arter har hunner som går sammen om å bygge bolet. *Semisosiale* arter fremviser en adferd hvor noen hunner vil legge egg mens andre hjelper til med å finne mat. *Subsosiale* arter har en adferd der en hunn er dominant. Endelig har man så de som er fullt eusosiale, som drøftet ovenfor.

Nylig har man oppdaget at noen nebbmunner også følger en slags eusosial adferd.

Hos noen edderkopper og krepsdyr finner man sosial adferd i en viss grad. Individer går sammen om bolet og oppfostringen av avkommet.

## Lignende adferd
Nakenrotter lever i grupper som til en viss grad ligner de sosiale insektenes samfunn. Der er det én hunn og noen få hanner som formerer seg, inntil hun dør og en annen hunn tar over.
Down (band)

**Down** er et amerikansk sludge metal, doom metal-band som består av medlemmer fra mange kjente band, inkludert Pantera, Corrosion of Conformity, Superjoint Ritual, Crowbar og EyeHateGod.

Etter deres første utgivelse, *[[NOLA]]*, la bandet ut på en kort turne med 13 konserter før de tok en pause fra bandet for å fokusere på sine større band. Likevel solgte bandet nesten en halv million album. Det samme skjedde med deres andre album. Bandet ble samlet for å spille inn *[[Down II: A Bustle in Your Hedgerow]]*, etterfulgt av en turné før de tok en ny pause.

I mai og juni 2006 dro Down ut på sin første Europa-turné, og 5. juni 2006 besøkte de Norge og Rockefeller for aller første gang. 25. september 2007 kom bandets tredje studioalbum, *[[Down III]]*.

## Medlemmer
### Dagens medlemmer
*Phil Anselmo – Vokal
*Pepper Keenan – Gitar
*Kirk Windstein – Gitar
*Patrick Bruders – Bass
*Jimmy Bower – Trommer
*Big Ross – Keyboard/orgel


File:W0827-Hellfest2013 Down PatrickBruders PhilAnselmo 69270.JPG|Patrick Bruders & Phil Anselmo
File:W0828-Hellfest2013 Down PepperKeenan 69263.JPG|Pepper Keenan
File:W0829-Hellfest2013 Down PhilAnselmo 69245.JPG|Phil Anselmo
File:W0830-Hellfest2013 Down PhilAnselmo KirkWindstein 69259 (cropped).JPG|Phil Anselmo & Kirk Windstein
Fil:Down au Hellfest 2022.jpg|Down på Hellfest 2022


### Tidligere medlemmer
*Todd Strange – Bass
*Rex Brown – Bass

## Diskografi
### Studioalbum
* *[[NOLA]]* (New Orleans, Louisiana) (1995)
* *[[Down II: A Bustle in Your Hedgerow]]* (2002)
* *[[Down III - Over the Under]]* (2007)

### Demoer
* *Demo-collection* 1992-1993 (1993)

### Singler
* *Lifer* (1995)
* *Stone the Crow* (1995)
* *Rehab* (1996)
* *II sampler* (2002)

## Eksterne lenker
* 
* 
*  Offisielt forum